喱間又係睇openrice  o既介紹尼食o既,二十幾蚊一碗粥,仲係食早餐添,都算幾貴.叫個豬潤魚腩粥,o係豬內臟之中,唯一唔抗拒o既係豬潤,佢喱隻並唔係"黃沙豬潤",有小小失望,但佢仍然做得幾爽口,o岩o岩熟,食落冇怪味,都算唔錯.鯇魚腩厚切,極鮮甜,令到個粥底都好有鮮味,而且分量相當多,成個碗底都係,並加了大量薑絲辟腥,幾好.粥底軟綿,不在話下,而且仲落左瑤柱絲增加鮮味,其他其方比較小見.本人覺得佢同附近街市大廈"妹記"不相上下,可以一試.